|  |  |  |
| --- | --- | --- |
| Prvi.jpg | | 24. I 2022. Број **12/22** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2022.** |

**Рекордна просјечна плата након опорезивања у децембру - 1 038 КМ**

**Просјечна плата након опорезивања у 2021. години износила 1 004 КМ**

Просјечна мјесечна плата након опорезивања у Републици Српскојисплаћена у децембру 2021. године износила је1 038 КМ и поново је највиша до сада када се посматра просјечна плата након опорезивања по мјесецима.

Просјечна плата након опорезивања исплаћена у децембру 2021. у односу на исти мјесец претходне године номинално је већа за 6,0%, а реално за 0,1%, док је у односу на новембар 2021. номинално већа за 0,8%, а реално за 0,3%. Просјечна мјесечна бруто плата износила је 1 587 КМ.

Посматрано по подручјима, у децембру 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 602 КМ, а најнижа просјечна плата након опорезивања у децембру 2021. исплаћена је у подручју *Грађевинарство*,760 КМ.

У децембру 2021. године, у односу на децембар 2020, у 18 од 19 подручја забиљежен је номинални раст плате након опорезивања, од чега највише у подручјима *Административне и помоћне услужне дјелатности* 34,6%, *Пословање некретнинама* 14,9% и *Грађевинарство* 14,3%.

У децембру 2021. године, у односу на децембар 2020, номинално смањење плате након опорезивања забиљежено је једино у подручју *Информације и комуникације*, 6,5%.

Просјечна плата након опорезивања у 2021. години износила је 1 004 КМ, док је просјечна бруто плата износила 1 546 КМ. У односу на 2020. годину, просјечна плата након опорезивања исплаћена у 2021. години номинално је већа за 4,9%, док је реално већа за 3,2%.

KM



Графикон 1. Просјечнe платe након опорезивања по мјесецима

**Мјесечна инфлација у децембру 2021. године 0,5%**

**Годишња инфлација (XII 2021/XII 2020) 5,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2021. године у односу на претходни мјесец у просјеку су више за 0,5%, док су у односу на исти мјесец претходне године у просјеку више за 5,9%.

Од 12 главних одјељака производа и услуга, више цијене на годишњем нивоу забиљежене су у осам, ниже цијене у три, док су цијене у једном одјељку остале непромијењене.

Највећи годишњи раст цијена у децембру 2021. године, забиљежен је у одјељку *Превоз* 14,4% због виших цијена у групи Горива и мазива за лична возила од 25,8%, затим у одјељку *Храна и безалкохолна пића* 10,7%, усљед поскупљења у групама Уља и масноће од 33,2% и Поврће од 20,1%, потом у одјељку *Намјештај и покућство* 4,0%, због виших цијена у групи Намјештај и комади намјештаја од 9,9%. Слиједи одјељак *Становање* са растом од 2,9%, усљед повећања цијена у групама Плин од 43,4% и Течна горива од 37,3%, потом одјељак *Алкохолна пића и дуван* са повећањем од 2,0%, због виших цијена у групи Пиво од 2,4%. Раст од 1,9% забиљежен је у одјељку *Рекреација и култура*, усљед виших цијена у групи Новине и часописи од 9,2%. Повећање од 1,7% у одјељку *Остали производи и услуге* забиљежено је усљед виших цијена у групи Остале услуге од 3,3%, док је повећање од 1,4% забиљежено у одјељку *Ресторани и хотели*, због виших цијена у групи Услуге у ресторанима и кафићима од 1,6%.

У одјељку *Здравство* цијене су у просјеку остале непромијењене.

Највећи пад цијена на годишњем нивоу у децембру 2021. године забиљежен је у одјељку *Одјећа и обућа* 6,3% усљед сезонских снижења конфекције и обуће током године, док је смањење од по 0,2% забиљежено у одјељцима *Образовање* и *Комуникације*, због нижих цијена у групама *Предшколско образовање* од 1,6%, односно Телефонска и телефакс опрема од 3,9%.

Графикон 2. Мјесечна и годишња инфлација

**Индустријска производња (I-XII 2021/I-XII 2020) већа 12,1%**

**Број запослених у индустрији (XII 2021/XII 2020) већи 0,1%**

Индустријска производња у Републици Српској у периоду јануар – децембар 2021. године у односу на исти период 2020. године биљежи раст од 12,1%. У истом периоду у подручју *Производњa и снабдијевањe електричном енергијом, гасом, паром и климатизацијa* остварен је раст од 16,7%, у подручју *Прерађивачкa индустрија* раст од 12,1%, те у подручју *Вађење руда и камена* раст од 2,0%.

Када је ријеч о подручју *Прерађивачке индустрије*, на њен раст највише су утицале области: *Производња готових металних производа, осим машина и опреме* са растом од 22,6%, *Производња коже и производа од коже* 13,3%, *Производња намјештаја* са растом од 13,2%, *Прерада дрвета и производа од дрвета и плуте, осим намјештаја; производња предмета од сламе и плетарских материјала од* 6,2% и *Производња прехрамбених производа* од 2,0%*. У* подручју *Вађењe руда и камена* на раст је највише утицала област *Вађење руда метала* са растом од 9,3%.

**Календарски прилагођена** индустријска производња у Републици Српској у децембру 2021. године у поређењу са децембром 2020. године већа је за 6,9% и **десезонирана индустријска производња** у децембру 2021. године у поређењу са новембром 2021. године већа је за 0,8%.

Графикон 3. Индекси индустријске производње децембар 2017 – децембар 2021. (∅2015=100)

**Број запослених у индустрији** у децембру 2021. године у односу на исти мјесец прошле године већи је за 0,1%, док је у односу на новембар 2021. године мањи за 0,3%.

Број запослених у индустрији у периоду јануар – децембар 2021. године, у односу на исти период прошле године мањи је за 1,1%.

**Рекордна покривеност увоза извозом у 2021. години**

У периоду јануар - децембар 2021. године остварен је извоз у вриједности од четири милијарде и 428 милиона КМ, што је за 30,5% више него у периоду јануар - децембар 2020. године, те увоз у вриједности од пет милијарди и 580 милиона КМ, што је за 24,8% више него у периоду јануар - децембар 2020. Проценат покривености увоза извозом у 2021. години износио 79,4% и највиши је до сада када се посматра на годишњем нивоу.

У децембру 2021. године остварен је извоз у вриједности од 400 милиона КМ што је 30,5% више него у истом мјесецу 2020, те увоз у вриједности од 524 милиона КМ, што је за 27,2% више него у децембру 2020, док је проценат покривености увоза извозом у износио 76,4%.

У погледу географске дистрибуције робне размјене Републикe Српскe са иностранством, у периоду јануар - децембар 2021. године, највише се извозило у Србију и то у вриједности од 660 милиона КМ, односно 14,9% и у Италију 620 милиона КМ, односно 14,0% од укупно оствареног извоза. У истом периоду, највише се увозило из Србије и то у вриједности од милијарду и 39 милионa КМ, односно 18,6% и из Италије, у вриједности од 833 милиона КМ, односно 14,9% од укупно оствареног увоза.

Посматрано по групама производа, у периоду јануар - децембар 2021. године, највеће учешће у извозу остварује електрична енергија са 539 милиона КМ, што износи 8,1% од укупног извоза, док највеће учешће у увозу остварују нафтна уља са укупном вриједношћу од 280 милиона КМ, што износи 5,0% од укупног увоза.

хиљ. КМ

2020

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Санела Боројевић  [sanela.borojevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |